ร้าน มื้อค่ำ เพชรบุรี

ร้านนี้อยู่ในเขตทหารอากาศ ด้านหลังสวนสุขภาพ ทอ. เปิดขายตอนเย็นๆ ประมาณ 16.00 น. เป็นต้นไปถึงประมาณ 21.00 น.
ที่จอดรถมีค่อนข้างมาก ลานจอดกว้าง แต่ช่วงเย็นถือว่ารถเยอะ เพราะว่าตลาดนี้มีร้านอาหารมากมายหลายร้าน 
การเดินทาง ถ้ามาจากเส้นพหลโยธิน แยกกรมพลาธิการ เลี้ยวขวาเลียบคลองมาเรื่อยๆ พอถึงแยกซ้ายเข้าเขต ทอ. มาเจอสี่แยกเลี้ยวขวามาประมาณ 200 เมตร ตลาดอยู่ขวามือ ร้านอยู่โซนด้านหลังสุด ติดบ่อน้ำด้านหลังเลย
อาหารที่ทางร้านแนะนำ จะเป็นพวกปลาต่างๆ เช่น ปลาทูแม่กลอง ปลากระพง แต่ที่เห็นนิยมสั่งทานกันหลายโต๊ะจะเป็นพวกเมนู หอยลาย หอยหลอด หอยนางรม
อาหารที่นี่จานค่อนข้างใหญ่ เทียบกับราคาจึงไม่ค่อยแพง แถมเมนูยังมีให้เลือกทานได้ทั้งข้าวสวย และข้าวต้ม แปลว่าถ้าจะทานเป็นข้าวต้มกุ๊ยก็สั่งทานได้เช่นเดียวกัน
มาดูอาหารดีกว่า
ต้มยำกุ้ง (70 บาท) ได้กุ้งก้ามเกลี้ยงมา7-8 ตัวเลย รสจัด ชามใหญ่
ไข่เจียวหอยนางรม (60 บาท) ไข่ฟู หอยเยอะ
คะน้าผัดปลาเค็ม (50 บาท) ให้ปลาเค็มมาเยอะมาก ผัดรสชาติดี จานใหญ่
หอยลายผัดพริกเผา (70 บาท) หอยสดและเยอะมาก รสจัดดี อร่อย ถ่ายรูปไม่ทันลงมือกันเร็วมาก
ส่วนเครื่องดื่มจะไม่มีขายในร้าน แต่จะมีร้านน้ำ ส่งแม่ค้ามาคอยถามรายการเครื่องดื่ม ซึ่งจะมาส่งให้ถึงที่และเรียกเก็บเงินแยกจากทางร้านค่ะ
ถ้ามาช่วงเย็นประมาณทุ่มนึงคนจะเยอะ อาหารจะต้องรอนิดนึง แต่โดยทั่วไป อาหารออกเร็วอยู่ค่ะ
อาหารรสชาติดี จานใหญ่ ราคาไม่ค่อยแพง แต่อาจจะร้อนไปหน่อย ยุงเยอะไปนิด เพราะเป็นร้านกางเต้นท์ กลางแจ้งค่ะ
